वर्ष 2016 में ईरान के तेहरान में एशियन कबड्डी प्रतियोगिता की विजेता भारतीय पुरुष कबड्डी टीम ने स्वर्ण पदक जीता था, जिसमें जिला सोलन नालागढ़ के रहने वाले अजय ठाकुर ने अहम भूमिका निभाई थी। इसके बाद सरकार ने ठाकुर को पुलिस विभाग में डी.एस.पी. की नौकरी तो प्रदान की लेकिन आज तक सम्मान राशि प्रदान नहीं की। उनको भारत सरकार ने विश्व कप जीतने पर उनका नाम अर्जुन अवार्ड के लिए आगे बढ़ाया है, लेकिन प्रदेश सरकार द्वारा उनकी कोई पूछ नहीं हो रही है। एशियन खेलों में हिमाचल का नाम रोशन करने वाली प्रियंका सहित महिला क्रिकेटर सुषमा वर्मा और ओलिम्पिक खिलाड़ी विजय कुमार को सम्मान राशि दी जा चुकी है, लेकिन अजय को आज तक सरकार ने यह सम्मान नहीं दिया है। ऐसे में सरकार की खेलों के प्रति सहानुभूति रखना कोरे बयान से ज्यादा और कुछ नहीं है।